Vyhodnotenie medzirezortného pripomienkového konania

Návrh Jednotnej prezentácie SR v zahraničí. 

Spôsob pripomienkového konania	Material je po úprave opätovne predložený do MPK. 	
Počet vznesených pripomienok, z toho zásadných	19  / 5 	
Počet vyhodnotených pripomienok	19 	
		
Počet akceptovaných pripomienok, z toho zásadných	13  / 5 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	3  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	1 (0o,1z) 	 	 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Ministerstvo kultúry Slovenskej republiky 	2 (0o,2z) 	 	 	 	
4 .	Ministerstvo práce, sociálnych vecí a rodiny Slovenskej republiky 	 	 	x 	 	
5 .	Ústredie práce, sociálnych vecí a rodiny 	 	 	 	x 	
6 .	Centrum pre medzinárodnoprávnu ochranu detí a mládeže 	 	 	 	x 	
7 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
8 .	Európske spotrebiteľské centrum 	 	 	 	x 	
9 .	Ministerstvo hospodárstva Slovenskej republiky 	 	2 (2o,0z) 	 	 	
10 .	Ministerstvo životného prostredia Slovenskej republiky 	 	 	x 	 	
11 .	Ministerstvo zdravotníctva Slovenskej republiky 	 	 	x 	 	
12 .	Ministerstvo dopravy, pôšt a telekomunikácií Slovenskej republiky 	 	 	x 	 	
13 .	Ministerstvo vnútra Slovenskej republiky 	 	 	x 	 	
14 .	Ministerstvo financií Slovenskej republiky 	 	2 (0o,2z) 	 	 	
15 .	Ministerstvo školstva Slovenskej republiky 	5 (5o,0z) 	 	 	 	
16 .	Ministerstvo spravodlivosti Slovenskej republiky 	1 (1o,0z) 	 	 	 	
17 .	Ministerstvo zahraničných vecí Slovenskej republiky 	1 (1o,0z) 	 	 	 	
18 .	Ministerstvo obrany Slovenskej republiky 	 	 	x 	 	
19 .	Úrad pre reguláciu sieťových odvetví 	 	 	x 	 	
20 .	Odbor vládnej agendy Úradu vlády 	1 (1o,0z) 	 	 	 	
21 .	Národný bezpečnostný úrad 	 	 	x 	 	
22 .	Najvyšší kontrolný úrad Slovenskej republiky 	4 (4o,0z) 	 	 	 	
	SPOLU	15 (12o,3z) 	4 (2o,2z) 	9 	4 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MP SR 	 
Vzhľadom na častú účasť rezortu pôdohospodárstva na poľnohospodárskych, potravinárskych a lesníckych výstavách a veľtrhoch v zahraničí považujeme za potrebné, aby aj minister pôdohospodárstva SR bol členom Rady vlády SR pre jednotnú prezentáciu Slovenska v zahraničí. 

 	Z 	A 	Štatút rady bol upravený v zmysle pripomienky. 	
MK SR 	všeobecná 
Ministerstvo kultúry SR dlhodobo zdôrazňuje potrebu koncepčného prístupu k problematike jednotnej prezentácie Slovenskej republiky v zahraničí a v tomto smere víta kroky smerujúce k vypracovaniu komplexného materiálu a prijatiu riešenia na úrovni vlády SR v súlade s jej programovým vyhlásením z augusta 2006. Predložený materiál však nemá charakter koncepcie a s výnimkou zámeru zriadiť Radu vlády Slovenskej republiky pre jednotnú prezentáciu Slovenska v zahraničí neobsahuje nijaké konkrétne nástroje na dosiahnutie „očakávaného stavu“, resp. plnenie „strategických cieľov koncepcie“. Domnievame sa, že Koncepcia jednotnej prezentácie SR v zahraničí nemôže byť redukovaná iba na koordináciu aktivít realizovaných v pôsobnosti jednotlivých rezortov, ktoré sú vnímané ako nedostatočné, resp. nedostatočne profesionálne. 	Z 	A 	Materiál upravený podľa požiadavky. 	
MK SR 	všeobecná 
V návrhu koncepcie sa konštatuje, že táto nebude mať vplyv na verejné financie. Aktivity financované z rozpočtovej kapitoly Ministerstva kultúry SR však vo vzťahu k jednotnej prezentácii SR v zahraničí vnímame iba ako komplementárne. Ministerstvo kultúry SR v súčasnosti nemá vo svojom rozpočte finančné prostriedky a ani personálne kapacity na zabezpečovanie úloh súvisiacich s jednotnou prezentáciou SR v zahraničí a zastáva názor, že pre uvedené aktivity je potrebné zabezpečiť osobitné finančné prostriedky nad rámec súčasných rozpočtov rezortov. Výnimkou môžu byť rezorty, ktoré už majú na účely prezentácie v zahraničí zriadené špecializované agentúry – SACR, SARIO atď. Konštatovanie o nulovom vplyve na verejné financie je podľa nášho názoru v rozpore s navrhnutými zámermi na vytvorenie spoločnej symboliky jednotnej prezentácie (str. 2, časť Očakávaný stav), medzirezortného rozpočtového programu Prezentácia SR v zahraničí pod gestorstvom MZV SR (str. 4, časť 2. Finančná oblasť), technickej koordinačnej infraštruktúry a takisto databázy prezentačných aktivít. Dovoľujeme si upozorniť, že zavedenie a využívanie jednotného informačného systému (napr. FluidMedia) vyžaduje od zainteresovaných rezortov sústavné napĺňanie aktuálnymi obsahmi, o ktorom nie je možné uvažovať bez rozpočtovania osobitných finančných prostriedkov na tento účel.  	Z 	A 	Výdavky spojené s činnosťou rady sú uhrádzané zo štátneho rozpočtu, z rozpočtovej kapitoly Ministerstva zahraničných vecí. Aktivity jednotlivých rezortov budú financované z prostriedkov schválených v rámci svojich rozpočtových kapitol. Rada ako koordinačný a poradný orgán môže v budúcnosti, na základe predložených materiálov posúdiť ďalšie finančné opatrenia. 	
MH SR 	k Štatútu 
Článok 4 - s cieľom zabezpečiť funkčnosť Rady odporúčame zvážiť zmenu zloženia Rady vlády na úroveň štátnych tajomníkov príslušných rezortov, pričom za predsedu Rady navrhujeme štátneho tajomníka Ministerstva zahraničných vecí SR a za podpredsedov štátnych tajomníkov Ministerstva hospodárstva SR a Ministerstva kultúry SR. Členov Rady navrhujeme na úrovni generálnych riaditeľov príslušných sekcií jednotlivých ministerstiev. 

Odôvodnenie: 
Vzhľadom na pracovnú vyťaženosť predsedu vlády a ministrov dotknutých rezortov predpokladáme, že sa nebudú môcť zúčastňovať zasadnutí rady. 
 	O 	N 	Jednotliví ministri môžu byť zastúpení na zasadnutí rady štátnym tajomníkom príslušného ministerstva.  	
MH SR 	k Štatútu 
Článok 6 - vzhľadom na to, že dosiahnutie strategického cieľa - vytvorenie dobrého mena Slovenska v zahraničí - je predpokladom na zlepšenie najmä ekonomického prostredia (príliv priamych zahraničných investícií, zlepšenie obchodnej bilancie, zvýšenie príjmov z aktívneho zahraničného cestovného ruchu), navrhujeme, aby generálnym tajomníkom rady bol odborník z oblasti marketingu a komunikácie.  	O 	N 	Úprava je dostatočná. 	
MF SR 	 
V návrhu Štatútu Rady vlády Slovenskej republiky pre jednotnú prezentáciu Slovenska v zahraničí je v Čl. 4 „Zloženie rady“ ods. 2 písm. b) zaradený medzi členov rady aj minister financií. V nadväznosti na kompetencie Ministerstva financií SR určené zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a z hľadiska vecnej pôsobnosti nesúhlasíme s členstvom v rade. Ministerstvo financií SR sa bude zúčastňovať činnosti rady formou stanovísk k materiálom predkladaným v rámci pripomienkového konania 	Z 	A 	Štatút rady bol upravený v zmysle pripomienky. 	
MF SR 	 
V Čl. 6 štatútu žiadame uviesť krytie výdavkov spojených s činnosťou Rady vlády Slovenskej republiky pre jednotnú prezentáciu Slovenska v zahraničí, resp. činnosťou jej sekretariátu z príslušnej rozpočtovej kapitoly. Zároveň upozorňujeme, že tieto výdavky je nevyhnutné zabezpečiť v rámci schválených limitov výdavkov na príslušný rozpočtový rok. 	Z 	A 	Čl. 6 štatútu rady bol doplnený o nový odsek 3, ktorý znie: "Výdavky spojené s činnosťou rady sú uhrádzané zo štátneho rozpočtu, z rozpočtovej kapitoly Miinisterstva zahraničných vecí." 	
MŠ SR 	návrh uznesenia vlády SR 
opraviť chyby v časti C "Na vedomie" preklepy vo všetkých slovách "prezidentovi" a "riaditeľovi" 
 	O 	A 	Uznesenie upravené. 	
MŠ SR 	predkladacia správa 
upraviť formátovanie textu (zarovnanie textu, odseky). 	O 	A 	Upravené. 	
MŠ SR 	vlastný materiál, časť I. Úvod 
doplniť základné oblasti prezentácie SR v zahraničí o vzdelávanie a vedu. 
Odôvodnenie: ako sa uvádza v samotnom materiálu, v časti III. Strategické ciele koncepcie, jedným z cieľov je aj zvýšenie záujmu zahraničných študentov o štúdium na stredných a vysokých školách v SR. Školstvo a veda by tak malo patriť medzi kľúčové oblasti prezentácie. 	O 	A 	Výkon prezentačných aktivýt zainteresovaných rezortov vo vecne vymedzených oblastiach nie je dotknutá.Vzhľadom na typ materiálu je vymedzenie oblasti prezentácie všeobecné.Konkrétne formy spolupráce a úlohy jednotlivých rezortov budú rozpracované v ďalších materiáloch. 	
MŠ SR 	vlastný materiál, časti III. Strategické ciele koncepcie 
v odseku 2, ktorý uvádza oblasti spolupráce, v ktorých bude prebiehať koordinácia je uvedená oblasť 
"- spolupráca rezortov a inštitúcií pri príprave a realizácií zahraničných návštev v SR (politikov, novinárov, odborníkov)" 
navrhujeme objasniť konkrétne formy koordinácie (propagačné materiály? propagovanie jednotnej značky Slovensko?), z uvedeného nie je jasné, čoho sa bude koordinácia v tejto oblasti týkať 	O 	N 	Konkrétne formy spolupráce a úlohy jednotlivých rezortov budú rozpracované v ďalších materiáloch. 	
MŠ SR 	text vlastného materiálu  
formálne upraviť 
Časť I Úvod, 4. Odsek: za slovom "Zásady" pridať čiarku 
Časť II Základné východiská, 2. odsek, 3. riadok, odstrániť čiarku navyše v časti ...Slovensko prezentované ako krajina" 
+ odrážky v celom texte zjednotiť 

 	O 	A 	Upravené. 	
MS SR 	Návrh Štatútu Rady vlády Slovenskej republiky pre jednotnú prezentáciu Slovenska v zahraničí 
Čl. 1 – Text tohto ustanovenia je nezrozumiteľný a vyžaduje si štylistické upresnenie: „Tento Štatút vymedzuje postavenie, pôsobnosť a zásady činnosti Rady vlády Slovenskej republiky pre jednotnú prezentáciu Slovenska v zahraničí (ďalej len „rada“) a jej organizačnú štruktúru.“. 
Čl. 4 ods. 3 – Navrhujeme určiť, resp. doplniť za stáleho pozorovateľa rady aj predsedu Matice slovenskej (pozri napr. § 2 ods. 1 písm. i/ zákona č. 68/1997 Z.z. v znení neskorších predpisov). 
Čl. 4 ods. 5 – V texte medzi výrazy, resp. názvy inštitúcií „Slovenský rozhlas Tlačová agentúra Slovenskej republiky“ je potrebné doplniť čiarku. 
 	O 	ČA 	Štatút čiastočne upravený podľa pripomienky. 	
MZV SR 	Návrhu uznesenia vlády, bod B2 
1. upraviť termín vykonania opatrení potrebných na začatie a riadne fungovanie rady z "do 1. marca" na "do 1. mája" - s ohľadom na trvanie procesu zaradenia na rokovanie vlády resp. v súlade s čl 6 Štatútu Rady vlády SR pre jednotnú prezentáciu Slovenska v zahraničí, podľa ktorého na organizačné a administratívno technické zabezpečenie činnosti má predseda vlády vymenovať generálneho tajomníka Rady (doposiaľ nevymenovaný), sa pôvodný termín javí ako nererálny;  	O 	ČA 	Termín upravený. 	
OVA 	m. č. 3285/2009 
Úrad vlády Slovenskej republiky 
odbor vládnej agendy 
Námestie slobody 1, 813 70 Bratislava 

Úrad vlády Slovenskej republiky 
Kancelária predsedu vlády 
TU 

vybavuje/linka Bratislava 
Berová/388 4. 2. 2009 
Vec: 
Stanovisko odboru vládnej agendy ÚV SR k „Návrhu Koncepcie jednotnej prezentácie SR v zahraničí“ (č. m. 3285/2009) 

Z hľadiska technických a jazykových úprav uplatňujeme k materiálu tieto pripomienky: 

I. Predkladacia správa: 
str. 2, 2. r.: za „pracivať“ vložiť čiarku 

II. Komuniké: 
1. r.: „materiálu“ nahradiť „materiál“ 
2. r.: „návrh“ nahradiť „Návrh“ 

III. Materiál: 
str. 1, I., ods. 3, 1. r.: „Zásady z ktorých“ nahradiť „Zásady, z ktorých“ 
„v zahraničí sú“ nahradiť „v zahraničí, sú“ 
II., ods. 2, 3. r.: medzi slovami „prezentované, ako“ vynechať čiarku 
str. 2, ods. 1, 21. r.: medzi slovami „závažnejšie, ako“ vynechať čiarku 
ods. 2, 4. r.: „do“ nahradiť „v“ 
6. r.: „kedy“ nahradiť „keď“ 
8. r.: „kedy“ nahradiť „keď“ 
10. r.: medzi slovami „Slovensko, ako“ vynechať čiarku 
12. r.: „nemôžme“ nahradiť „nemôžeme“ 
„začína“ nahradiť „sa začína“ 
13. r.: „vytváranie“ nahradiť „na vytváranie“ 
14. r.: „doma. (napr.“ nahradiť „doma (napr.“ 
str. 3, III., ods. 2, 6. zar., 2. r.: medzi slovami „organizácií, vrátane“ vynechať čiarku 
str. 4, ods. 1, 9. r.: za „v zahraničí“ doplniť bodku 
2., 1. r.: „koncepčné a teda“ nahradiť „koncepčné, a teda“ 
str. 6, čl. 1. 1. r.: medzi slová „činnosti vymedzuje“ vložiť čiarku 
str. 7, ods. 1, j), 2. r.: medzi slovami „pozorovateľov, alebo“ vynechať čiarku 
čl. 4, (5), 3. r.: medzi slová „rozhlas Tlačová“ vložiť čiarku. 

S pozdravom 
Ing. Jana Pikulíková 
riaditeľka odboru 
 	O 	A 	text upravený 	
NKÚ SR 	1.uznesenie, v časti „Na vedomie“  
navrhujeme opraviť evidentné preklepy, a to: slovo „prezidentoviovi“ na „prezidentovi“ a slovo „riaditeľoviovi“ na „riaditeľovi“. 	O 	A 	Uznesenie bolo upravené. 	
NKÚ SR 	2.materiál 
je koncepčný ako v názve aj v charaktere. Určité aspekty jednotnej prezentácie sú naznačené. Chýba rámcové určenie merateľných kritérií, ktoré vyjadria účinnosť a efektívnosť aplikácie Koncepcie jednotnej prezentácie SR v zahraničí. Navrhujeme doplniť merateľné kritériá. Odôvodnenie – merateľné kritériá a ich vyhodnotenie umožnia vyjadrenie dosahovania strategických cieľov koncepcie ako sú vyjadrené v časti III. materiálu.  	O 	ČA 	Jednotná prezentácia SR v zahraničí naznačuje východiská budúcej koncepcie. 	
NKÚ SR 	3.štatút, čl. 4 Zloženie rady  
navrhujeme doplniť ods. 8 v znení „Z členstva v rade nevzniká nárok na odmenu.“ Odôvodnenie: podľa štatútu Hospodárskej rady vlády SR, čl. 3; 	O 	A 	Štatút rady doplnený v zmysle pripomienky. 	
NKÚ SR 	4.štatút, čl. 5 Zásady činnosti rady 
navrhujeme doplniť ods. 6 v znení „Výdavky spojené s činnosťou rady sú uhrádzané z rozpočtovej kapitoly... (spracovateľ doplní, z ktorej rozpočtovej kapitoly budú uvedené výdavky uhrádzané).“ Odôvodnenie: podľa štatútu Legislatívnej rady vlády SR, čl. 10.  	O 	A 	Čl. 6 štatútu rady bol doplnený v ods.3 o predmetné ustanovenie.